CELEX: 32017R2383
Language: bg
Date: 2017-12-19 00:00:00
Title: Регламент за изпълнение (ЕС) 2017/2383 на Комисията от 19 декември 2017 година за удължаване на срока на дерогацията от Регламент (ЕО) № 1967/2006 на Съвета по отношение на минималното разстояние от брега и минималната дълбочина за траулерите „volantina“, извършващи риболовна дейност в териториалните води на Словения

20.12.2017   
            
            
               BG
            
            
               Официален вестник на Европейския съюз
            
            
               L 340/32
            
         РЕГЛАМЕНТ ЗА ИЗПЪЛНЕНИЕ (ЕС) 2017/2383 НА КОМИСИЯТА
   от 19 декември 2017 година
   за удължаване на срока на дерогацията от Регламент (ЕО) № 1967/2006 на Съвета по отношение на минималното разстояние от брега и минималната дълбочина за траулерите „volantina“, извършващи риболовна дейност в териториалните води на Словения
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
   като има предвид, че:
   
               (1)
            
            
               С член 13, параграф 1 от Регламент (ЕО) № 1967/2006 се забранява използването на теглени съоръжения в зона от 3 морски мили от брега или в рамките на 50-метровата изобата, когато тази дълбочина се достига на по-малко разстояние от брега.
            
         
               (2)
            
            
               По искане на някоя от държавите членки Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени определени условия по член 13, параграфи 5 и 9.
            
         
               (3)
            
            
               На 8 февруари 2013 г. Комисията получи от Словения искане за дерогация от член 13, параграф 1, първа алинея от Регламент (ЕО) № 1967/2006, отнасящо се до използването на тралове „volantina“ в териториалните води на Словения на по-малко от 50 метра дълбочина в зоната между 1,5 и 3 морски мили от брега.
            
         
               (4)
            
            
               Поисканата от Словения дерогация отговаряше на условията, посочени в член 13, параграфи 5 и 9 от Регламент (ЕО) № 1967/2006, и беше предоставена до 23 март 2017 г. с Регламент за изпълнение (ЕС) № 277/2014 на Комисията (2).
            
         
               (5)
            
            
               На 20 юни 2016 г. Комисията получи от Словения искане за удължаване на срока на дерогацията след 23 март 2017 г. Словения предостави актуализирана информация, с която обосновава удължаването на срока на дерогацията в съответствие с изискванията на Регламент (ЕО) № 1967/2006. Искането се отнася за кораби, които доказано са извършвали съответната риболовна дейност в продължение на повече от пет години и провеждат операции съгласно плана за управление, приет от Словения на 13 февруари 2014 г. (3) в съответствие с член 19, параграф 2 от Регламент (ЕО) № 1967/2006. Тези кораби са включени в списък, съобщен на Комисията съгласно изискванията на член 13, параграф 9 от Регламент (ЕО) № 1967/2006.
            
         
               (6)
            
            
               На своята 52-ра пленарна сесия, проведена от 4 до 8 юли 2016 г., Научният, технически и икономически комитет по рибарство (НТИКР) разгледа поисканата от Словения дерогация и свързания с нея проект на план за управление.
            
         
               (7)
            
            
               Въз основа на оценката на НТИКР Словения предостави на Комисията на 7 септември 2016 г. допълнителни научни данни и доклади, а на 27 декември 2016 г. — актуализиран план за управление.
            
         
               (8)
            
            
               На своята 54-та пленарна сесия, проведена от 27 до 31 март 2017 г., НТИКР разгледа поисканата от Словения дерогация и допълнителните документи. НТИКР подчерта необходимостта от разяснения относно записите за съответната риболовна дейност на корабите с разрешение, използваните риболовни уреди и прилова. Словения предостави на Комисията съответните разяснения, осигури провеждането на допълнителни научни изследвания относно улова и положи усилия за увеличаване на селективността на риболовните уреди.
            
         
               (9)
            
            
               Поисканата от Словения дерогация отговаря на условията, посочени в член 13, параграфи 5 и 9 от Регламент (ЕО) № 1967/2006.
            
         
               (10)
            
            
               По-специално съществуват специфични географски ограничения, тъй като териториалните води на Словения не достигат дълбочина от 50 метра в която и да е точка. Съответно, без дерогация траулерите „volantina“ биха могли да оперират единствено на повече от 3 морски мили от брега, където риболовните полета са значително ограничени от зона, определена за търговски пътища.
            
         
               (11)
            
            
               Планът за управление съдържа всички съществени определения за съответните риболовни дейности и гарантира, че риболовното усилие няма да се увеличи в бъдеще, тъй като разрешенията за риболов се издават само за 12 конкретни кораба, които вече имат разрешение за риболов от Словения.
            
         
               (12)
            
            
               Риболовът с тралове „volantina“ не може да се извършва с други риболовни уреди, не оказва значително влияние върху морската среда, в това число защитените местообитания, и не възпрепятства функционирането на уредите, различни от тралове, грибове или сходни теглени мрежи.
            
         
               (13)
            
            
               Поисканата от Словения дерогация се отнася до ограничен брой кораби — общо 12. Регистрационните номера на тези кораби са определени в плана за управление.
            
         
               (14)
            
            
               Съответните риболовни дейности отговарят на изискванията на член 4, параграф 1 от Регламент (ЕО) № 1967/2006, които чрез дерогация позволяват риболова над защитени местообитания, ако той се извършва при определени условия и без контакт с пласта с морска трева.
            
         
               (15)
            
            
               Поисканата дерогация е в съответствие с член 8, параглаф 1, буква з) от Регламент (ЕО) № 1967/2006, тъй като тя се отнася за траулери, извършващи риболов с размер на окото, не по-малък от 40 mm.
            
         
               (16)
            
            
               Съответните риболовни дейности отговарят на изискванията на член 9, параграф 3 от Регламент (ЕО) № 1967/2006.Траулерите „volantina“ не се използват за главоноги.
            
         
               (17)
            
            
               Словенският план за управление включва мерките за наблюдение на риболовните дейности, предвидени в член 13, параграф 9, трета алинея от Регламент (ЕО) № 1967/2006 и членове 14 и 15 от Регламент (ЕО) № 1224/2009 на Съвета (4).
            
         
               (18)
            
            
               Следователно поисканата дерогация следва да бъде предоставена.
            
         
               (19)
            
            
               Съгласно плана за наблюдение, предвиден в нейния план за управление, Словения следва да изпрати на Комисията доклад в установения срок.
            
         
               (20)
            
            
               Следва да се определи ограничение на срока на дерогацията, за да могат да бъдат предприети бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предвиди възможност за оптимизиране на научната база с цел подобряване на плана за управление.
            
         
               (21)
            
            
               Тъй като срокът на дерогацията, предоставена с Регламент за изпълнение (ЕС) № 277/2014, изтече на 23 март 2017 г., настоящият регламент следва да се прилага от 24 март 2017 г.
            
         
               (22)
            
            
               Мерките, предвидени в настоящия регламент, са в съответствие със становището на Комитета по рибарство и аквакултури,
            
         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   Член 13, параграф 1 от Регламент (ЕО) № 1967/2006 не се прилага в териториалните води на Словения — независимо от дълбочината — между 1,5 и 3 морски мили от брега, за тралове „volantina“, използвани от кораби:
   
               а)
            
            
               които носят регистрационния номер, посочен в словенския план за управление, приет от Словения в съответствие с член 19, параграф 2 от Регламент (ЕО) № 1967/2006;
            
         
               б)
            
            
               които доказано са извършвали съответната риболовна дейност в продължение на повече от пет години и за които не се предвижда бъдещо увеличаване на използваното риболовно усилие; както и
            
         
               в)
            
            
               които притежават разрешение за риболов и провеждат операции съгласно плана за управление.
            
         Член 2
   План за наблюдение и докладване
   В срок от три години от влизането в сила на настоящия регламент Словения изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1.
   Член 3
   Влизане в сила и срок на прилагане
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   Той се прилага от 24 март 2017 г. до 27 март 2020 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 36, 8.2.2007 г., стр. 6.
   
      (2)  Регламент за изпълнение (ЕС) № 277/2014 на Комисията от 19 март 2014 г. за предоставяне на дерогация от Регламент (ЕО) № 1967/2006 на Съвета по отношение на минималното разстояние от брега и минималната дълбочина за траулерите „volantina“, извършващи риболовна дейност в териториалните води на Словения (ОВ L 82, 20.3.2014 г., стр. 1).
   
      (3)  Решение № 34200-2/2014/4 от 13.2.2014 г.
   
      (4)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).